***Hoffa*** er en amerikansk biografisk dramafilm fra 1992 regissert av Danny DeVito. Filmen handler om den omstridte amerikanske fagforeningslederen Jimmy Hoffa som forsvant i 1975. Rollen som Hoffa spilles av Jack Nicholson, mens andre sentrale roller spilles av Danny DeVito, John C. Reilly, Robert Prosky, Kevin Anderson, Armand Assante og J. T. Walsh. 

*Hoffa* ble ingen publikumssuksess, hverken i USA eller andre land. Den fikk blandet mottakelse av kritikerne.

Handling
--------

Filmen skildrer livet til den mektige Teamster-sjefen Jimmy Hoffa, hvis turbulente karriere gikk over 40 år – fra hans lidenskapelige kamp for makt til hans siste gåtefulle fall og mystiske forsvinning i 1975.

Filmen baserer seg på den antagelsen at Hoffa ble drept av Mafiaen - og mer enn antyder at forbindelsene mellom ham og mafiaen var tette.

Om filmen
---------

### Økonomi og popularitet

*Hoffa* ble en kommersiell fiasko. Den innbrakte bare $29 millioner på verdensbasis, hvorav $24 millioner i USA.

Produksjonskostnadene var på $35 millioner.

### Anmelderne

Den fikk blandet mottakelse av kritikerne, noe som gjenspeiles i at den har fått 54 % på Rotten Tomatoes og 50% på Metacritic. Den amerikanske filmanmelderen Roger Ebert var blant de mest begeistrede og gav den 3,5 av 4 stjerner, mens Leonard Maltin gav den 2,5 av 4 stjerner.

*Dagsavisen* gav den terningkast fire, mens *VG*, *Aftenposten* og *Dagbladet* gav den terningkast tre.

Filmnettstedet CINERAMA gav den terningkast fire i 2008 og skrev: «*Det skal jo ikke legges under en stol at dette er en forestilling som styres av den godeste Jack Nicholson. Hans prestasjon som Jimmy Hoffa er bemerkelsesverdig og samtidig beundringsverdig*».

### Priser

*Hoffa* ble nominert til to Oscar-priser (foto og make-up). Jack Nicholson ble nominert til både en Golden Globe og en Razzie Award for henholdsvis beste- og verste mannlige hovedrolle. Danny DeVito ble nominert til Gullbjørnen (ved Filmfestivalen i Berlin) og en Razzie Awards, for henholdsvis beste- og verste regi. Filmens fotograf (Stephen H. Burum) ble tildelt en ASC Award av American Society of Cinematographers.

I rollene
---------

* Jack Nicholson: Jimmy Hoffa
* Danny DeVito: Bobby Ciaro
* John C. Reilly: Pete Connelly
* J. T. Walsh: Frank Fitzsimmons
* Kevin Anderson: Robert F. Kennedy
* Paul Guilfoyle: Ted Harmon
* John P. Ryan: Red Bennett
* Robert Prosky: Billy Flynn
* Armand Assante: Carol D'Allesandro
* Natalia Nogulich: Jo Hoffa
* Cliff Gorman: Solly Stein

Referanser
----------

1. ↑  boxofficemojo
2. ↑  «Hoffa (1992) - Financial Information». *The Numbers*. Besøkt 24. juni 2019.
3. ↑  «Hoffa (1992)». *Rotten Tomatoes* **(engelsk)**. Besøkt 24. juni 2019.
4. ↑  «Hoffa». *Metacritic*. Besøkt 24. juni 2019.
5. ↑  Ebert, Roger. «Hoffa Movie Review & Film Summary (1992) | Roger Ebert». *www.rogerebert.com* **(engelsk)**. Besøkt 24. juni 2019.
6. ↑  Maltin, Leonard (2. september 2014). *Leonard Maltin's 2015 Movie Guide* **(engelsk)**. Penguin. ISBN 9780698183612.
7. ↑  «Hoffa». *www.filmfront.no*. Besøkt 12. september 2019.
8. ↑  «CINERAMA (2008)». Arkivert fra originalen 22. november 2012. Besøkt 1. november 2009.
9. ↑  IMDb awards

Eksterne lenker
---------------

* (en) *Hoffa* på Internet Movie Database Rediger på Wikidata

* (no) *Hoffa* hos Filmfront Rediger på Wikidata

* (sv) *Hoffa* i Svensk Filmdatabas Rediger på Wikidata

* (da) *Hoffa* i Danmark Nationale Filminstitut Rediger på Wikidata

* (en) *Hoffa* på AllMovie Rediger på Wikidata

* (fr) *Hoffa* på Allociné Rediger på Wikidata

* (nl) *Hoffa* på MovieMeter Rediger på Wikidata

* (en) *Hoffa* på Turner Classic Movies Rediger på Wikidata

* (en) *Hoffa* på American Film Institute Rediger på Wikidata

* (en) *Hoffa* på Rotten Tomatoes Rediger på Wikidata